বাংলা ভাইকে আজ এত গালাগালি করা হয়, মন্দ বলা হয়। কিন্তু আমাদের দেশে যারা গণতান্ত্রিক বা সমাজতান্ত্রিক ধারার রাজনীতি করছেন তারা কি নৃশংসতা, সন্ত্রাস, সহিংসতার দিক থেকে বাংলা ভাইকে ছাড়িয়ে যান নি? ১৯৭১ সালের স্বাধীনতা যুদ্ধেও পর ডান বলেন, বাম বলেন, সেকুলার বলেন এ পর্যন্ত যারা এদেশে রাজনীতি করেছেন তারা বাংলা ভাইকে ছাড়িয়ে গেছেন অনেক আগেই। বাংলা ভাই কয়টা লোক মেরেছেন, কয় জায়গায় বোম মেরেছেন, কয়জন ছাত্র হত্যা করেছেন, কয়জন মানুষ গুম করেছেন? তার তুলনায় গত ৪৪ বছরে এই রাজনীতিকরা কী করেছেন? কাজেই বলব, নিজের দিকে একটু তাকান, তারপর অন্যদের দিকে তাকাবেন। হেযবুত তওহীদকে এসব বাংলা ভাইদের সঙ্গে মিলিয়ে লাভ নেই। বাংলা ভাইদের উত্থানের বহু আগে থেকে এদেশে হেযবুত তওহীদ আছে। তাদের উত্থানের পর যখন গণমাধ্যমগুলো তাদের বিরুদ্ধে একচেটিয়া লিখতে লাগলো তারা হয়ে গেল ভিলেন। তাদের সম্পর্কে মানুষের মনে ঘৃণা বিদ্বেষ সৃষ্টি হলো। এরপর থেকে হেযবুত তওহীদের সদস্যরা যেখানেই কাজ করতে যেত, বহু স্থানে তাদেরকেও জে.এম.বি. সন্দেহ করে গ্রেফতার করা হয়েছে। আমাদের বিরুদ্ধে অন্তত চার শতাধিক মামলা হয়েছে যেখানে হেযবুত তওহীদকে জঙ্গি সন্দেহে আদালতে প্রেরণ করা হয়েছে, সেগুলোতে বিভিন্ন দলের সঙ্গে হেযবুত তওহীদকে জড়িয়ে দেওয়ার চেষ্টা করা হয়েছে। পত্রিকায় হাজার হাজার সংবাদ ছাপা হয়েছে হেযবুত তওহীদের বিরুদ্ধে যেখানে বিভিন্ন নিষিদ্ধ দলের সঙ্গে হেযবুত তওহীদকে সুকৌশলে জড়িয়ে দেওয়া হয়েছে কিন্তু লাভ হয় নি। তদন্তে প্রতিবারই হেযবুত তওহীদ নির্দোষ প্রমাণিত হয়েছে। যে আন্দোলনটা ২০ বছর যাবত কোনো আইন ভঙ্গ করে নি, কোনো অন্যায় করে নি, জীবন সম্পদ দিয়ে মানবতার কল্যাণে কাজ করে যাচ্ছে, নিজেদের সবকিছু বিলিয়ে দিয়ে নিঃস্ব হয়ে যাচ্ছে কতবড় নির্লজ্জ হলে তারা বাংলা ভাইদের সাথে হেযবুত তওহীদকে মেলায়? যারা এ প্রশ্নগুলো করে তাদের চরিত্র কী এ ৪৪ বছরে? এদেশে বামদের ইতিহাস আমরা জানি, নকশালপন্থী সর্বহারাদের ইতিহাস আমরা জানি, এদেশে যারা গণতন্ত্র করে তাদের ইতিহাস আমরা জানি। ২০১৩ সালে এই গণতান্ত্রিকরা ও ধর্মব্যবসায়ীরা সম্মিলিতভাবে যে তা-ব করেছে ১০০ বাংলা ভাইও একাজ করতে পারবে না। সত্য কথা তিতা হলেও বলতে হবে, না হলে মিথ্যা কখনও দূরীভূত হবে না।